alexandrainst/scandi-wiki huggingface dataset:
Herman (film)

Herman er en norsk film fra 1990 regissert av Erik Gustavson, basert på Lars Saabye Christensens roman Herman. Den hadde premiere den 13. september 1990. Filmen har vunnet mange priser, inkludert Amandaprisen for beste film i 1991.

Handling 
Herman er en hyggelig, men litt vanskelig gutt på 11 år. Han blir mobbet av de andre elevene på skolen, og er ikke særlig godt likt av lærerne. Særlig hans ene lærer, Tønne, misliker Herman fordi han alltid kommer sent, og kommer med tulleunnskyldninger om det.

Etter et møte hos frisøren Tjukken får Herman vite  at han begynner å miste håret. Herman takler sin sykdom veldig dårlig, og det hender stort sett at han sårer de som prøver å hjelpe ham.

Faren til Herman jobber som heisekranfører og forteller alltid om at han kan se helt til Amerika fra kranen sin, og hans mor jobber på butikken som er eid av fru Jacobsen, og styrt av hennes sønn, Jacobsen jr, en person hverken Herman eller moren liker særlig godt.
Bestefaren til Herman er den eneste som faktisk klarer å strekke ut til Herman, og hjelpe ham når han virkelig trenger det.

Medvirkende 
 Anders Danielsen Lie – Herman
 Bjørn Floberg – Faren
 Elisabeth Sand – Moren
 Kai Remlov – Jacobsen jr.
 Sossen Krohg – Fru Jacobsen
 Jarl Kulle – Panten
 Harald Heide-Steen jr. – Tjukken
 Frank Robert – Bestefaren
 Per Jansen – Tønne
 Øivind Blunck – Zorro
 Kjersti Holmen – Vaskekone
 Anne Marit Jacobsen – Sykepleier
 Erlend Sandem – Glenn

Eksterne lenker 
 
 Omtale av Herman hos montages.no

Filmer fra 1990
Norske filmer fra 1990-årene
Norske dramafilmer
Filmer basert på bøker
Amanda for beste norske film
Filmer regissert av Erik Gustavson
Norskspråklige filmer
William Coales

William Coales (født 8. januar 1886 i Aldwinkle, død 19. januar 1960) var en britisk friidrettsutøver.

Coales ble olympisk mester under OL 1908 i London. Sammen med Joseph Deakin og Archie Robertson vant de lagkonkurransen på løpdistansen 3 miles (4 828 meter).

OL-medaljer 
 1908  London -  Gull i friidrett, lagløp 3 miles  Storbritannia

Referanser

Eksterne lenker 
 

Britiske langdistanseløpere
Olympiske mestere for Storbritannia
Personer fra distriktet East Northamptonshire
Medaljevinnere under Sommer-OL 1908
Bekkjarvik

Bekkjarvik er et tettsted i Austevoll kommune i Vestland. Tettstedet har  innbyggere per 1. januar , og ligger ved Bekkjarviksundet øst på øya Selbjørn. Bekkjarvik kirke ligger her.

Geografi
 
I 2007 åpnet Austevollsbrua, dermed er flere av øyene i Austevoll sammenknyttet. Denne broen gjør slik at øyene Huftarøy og Hundvåkøy henger sammen, det blir derfor lettere å komme til Bekkjarvik for alle i Austevoll. Bekkjarvik er en del av hurtigbåtruten Sunnhordaland - Austevoll - Leirvik. Det går hurtigbåt fra Bekkjarvik til Bergen og Leirvik. I Bekkjarvik er det handlesenter med butikker og matvarebutikk.

Historie
Bekkjarvik Gjestgiveri er det eldste huset i Bekkjarvik. Det er fortsatt i bruk som gjestgiveri. Bekkjarvik Gjestgiveri ble bygget på slutten av 1600-tallet og har tatt i mot losjerende i over tre hundre år. Fra gammel tid har fangst og fiske vært livsgrunnlaget for folket i Austevoll. I Bekkjarvik saltet de sild, eksporterte hummer, laget tusenvis av tønner og notoppheng. Her var sjøhus, bakeri og brenneri. Den gamle tønnefabrikken og butikken er restaurert. Det gikk hurtigbåt fra Bekkjarvik til Haugesund og Stavanger, frem til Flaggruten ble lagt ned i 2013.

Galleri

Referanser

Eksterne lenker
 
  Kulturnett Hordaland

Bosetninger i Austevoll
Tettsteder i Vestland
Tidligere fergesteder i Hordaland
Artikler i sjøfart-prosjektet
Archie Robertson

Arthur James «Archie» Robertson (født 19. april 1879 i Sheffield død 18. april 1957 Peterborough, Cambridgeshire) var en britisk friidrettsutøver.

Robertson ble olympisk mester under OL 1908 i London. Sammen med William Coales og Joseph Deakin vant de lagkonkurransen på løpdistansen 3 miles (4 828 meter). På 3 200 meter hinder kom han på andreplass bak landsmannen Arthur Russell og på 5 miles ble han nummer fem.

OL-medaljer 
 1908  London -  Gull i friidrett, lagløp 3 miles  Storbritannia
 1908  London -  Sølv i friidrett, 3200 meter hinder  Storbritannia

Eksterne lenker 
 

Britiske langdistanseløpere
Olympiske mestere for Storbritannia
Personer fra Sheffield
Medaljevinnere under Sommer-OL 1908
Chris Brown (friidrettsutøver)

Christopher Deon Brown (født 15. august 1978) er en friidrettsutøver fra Bahamas som hovedsakelig konkurrerer på 400 meter. Han har primært høstet store suksesser som deltaker på det bahamanske stafettlaget, men har også et individuelt VM-gull innendørs.

Brown var flaggbærer under åpningen av Sommer-OL i London i 2012.

Individuelle resultater 
Brown deltok allerede i Friidrett under Sommer-OL 2000, der han ble utslått i forsøket. Han kom til semifinalen under OL 2004, men gikk ikke videre til finalen. Hans første internasjonale mesterskapsfinale var VM 2005 i Helsingfors der han ble nummer fire på tiden 44,48. Han tok bronse under innendørs-VM 2006 i Moskva. 

I VM 2007 i Osaka havnet han like utenfor seierspallen, han kom på fjerdeplass med tiden 44,45. En ny bronsemedalje ble det i innendørs-VM 2008 i Valencia, og i OL 2008 i Beijing ble det en ny fjerdeplass. 

Brown deltok også i VM 2009 i Berlin, og ble nummer fem.

Stafettresultater 
I tillegg til de individuelle merittene har han flere medaljer på 4 x 400 meter stafett. I OL 2008 tok Bahamas sølvmedaljene. I verdensmesterskap har han tre ganger deltatt på lag som har tatt sølv, og en gang har det blitt bronsemedalje (se medaljeoversikten).

Referanser

Eksterne lenker 
 

Bahamanske sprintere
Olympiske mestere for Bahamas
Olympiske mestere i friidrett
Olympiske sølvmedaljevinnere for Bahamas
Olympiske sølvmedaljevinnere i friidrett
Olympiske bronsemedaljevinnere for Bahamas
Olympiske bronsemedaljevinnere i friidrett
Verdensmestere i friidrett
Verdensmestere i friidrett innendørs for Bahamas
Sølvmedaljevinnere for Bahamas under samveldelekene
Bronsemedaljevinnere for Bahamas under samveldelekene
Medaljevinnere i friidrett under samveldelekene
Gullmedaljevinnere for Bahamas under de panamerikanske leker
Gullmedaljevinnere i friidrett under de panamerikanske leker
Bronsemedaljevinnere for Bahamas under de sentralamerikanske og karibiske leker
Medaljevinnere under Sommer-OL 2000
Deltakere for Bahamas under Sommer-OL 2000
Friidrettsutøvere under Sommer-OL 2000
Deltakere for Bahamas under Sommer-OL 2004
Friidrettsutøvere under Sommer-OL 2004
Deltakere for Bahamas under Panamerikanske leker 2007
Friidrettsutøvere under Panamerikanske leker 2007
Medaljevinnere under Panamerikanske leker 2007
Deltakere for Bahamas under VM i friidrett innendørs 2008
Medaljevinnere under Sommer-OL 2008
Deltakere for Bahamas under Sommer-OL 2008
Friidrettsutøvere under Sommer-OL 2008
Deltakere for Bahamas under VM i friidrett innendørs 2010
Medaljevinnere under Sommer-OL 2012
Deltakere for Bahamas under Sommer-OL 2012
Friidrettsutøvere under Sommer-OL 2012
Deltakere for Bahamas under Sommer-OL 2016
Friidrettsutøvere under Sommer-OL 2016
Deltakere for Bahamas under VM i friidrett 2015
Medaljevinnere under Sommer-OL 2016
Japansk hage

En japansk hage (japansk:日本庭園) er en hage i tradisjonell japansk stil, i private hjem, nabolag og parker eller som en del av landemerker.

I japansk kultur er hagebruk en høyt verdsatt kunstart. Fra slutten av 1800-tallet har japanske hager blitt adoptert av vesten, med lokale tilpasninger.

Hagene er miniatyrlandskap som ikke forsøker å gjengi naturen slik den er. Hagene forsøker å gjengi naturen på en poetisk og harmonisk måte.

Eksterne lenker 
 

Hagebruk
Japansk kultur
Askim Fotballklubb

Askim Fotballklubb er en fotballklubb fra Askim i Østfold. Klubbens stiftelsesår er 1989. Opprinnelig var fotballen en del av Askim IF, men det ble altså dannet en egen fotballklubb dette året.

Askim Fotballklubb ble stiftet tilbake i 1989 etter å ha vært en del av Askim IF siden etterkrigstiden.
Askim FKs viktigste kamper og seire er blant annet besøk av Lyn, Rosenborg,Moss og Fredrikstad FK  i Cupen og Manchester City i oppvisningskamp.

I  2012 var Askim FK Indre Østfolds største breddeklubb med i overkant av 350 medlemmer, fordelt på 29 aldersbestemte lag for inneværende sesong. Klubbens seniorlag spiller i 3. divisjon, hvor målsettingen er å holde plassen.

Tabell

A-lagstroppen og støtteapparat for sesongen 2012

Hovedtrener:		 Lars Petter Cwartek,

Ass. trener:              Kamil Rylka

Sportslig konsulent:	Pål Andre Cwartek,

Keepertrener:		Tommy Johansen,

Administrativ Leder:	Bjørn Ove Stangjordet,

Lagleder:		        Ulf Karlsen og Per Ole Røed

Keepere:
Kamil Ryka,
Ronny Sæther,
Marius Holmen

Forsvar:
Mats Eirik Haug,
Hans Christian Fredriksen,
Halvard Mysen,
Håvard Nilsen,
Kenneth Lindstad,
Martin Riseng

Midtbane:
Emil Sætra,
Milad Zaid,
Espen Wamli,
Piotr Sapela,
Kristoffer Skavås,
Aram Kader,
Abdullah Ashraf,
Gesim Mushaka,
Stian Ringstad Nilsen,
Anders Hegglund (fra juni)

Angrep:
Maciek P,
Aron Larsen,
Daniel Antonsen

Seniorstyre:

Styreleder:		Frank Johansen			2. periode,

Styremedlem:		Jens Petter Langsæther		3. periode,

Styremedlem:		Bjørn Ove Stangjordet		3.periode,

Styremedlem:		John Roger Giltvedt		3.periode,

Styremedlem:		Ulf B. Karlsen			1.periode,

Varamedlem:		Rune Jahren			3.periode

Yngres styre:

Yngres leder:		Tom Bolstad			1.periode,

Styremedlem:		Joakim Klæbøe			1.periode,

Styremedlem:		Tone Benjaminsen		1.periode,

Styremedlem:		Ronny Brendås-Hansen		1.periode,

Styremedlem:		Camilla Huuse			1.periode,

Styremedlem:		Thomas Huuse			1.periode

Sportslig Leder i AFK:			Jens Petter Langsæther,

Komité for anleggsutvikling:		Rune Jahren, Jarle Bentzen og Frank Johansen,

Leder av arrangementskomité:		Kari Kristiansen

Eksterne lenker
 

Fotballag i Indre Østfold
Fotballag etablert i 1989
Askim
Organisk arkitektur

Organisk arkitektur er et samlebegrep for en rekke arkitektoniske retninger som hovedsakelig har utviklet seg fra ca. 1900 og frem til idag. 

Arkitekter som var med på å gi organisk arkitektur nye retninger var blant annet Antoni Gaudí (1852–1926); Rudolf Steiner (1961–1925); Frank Lloyd Wright (1867–1959); Friedensreich Hundertwasser (1928–2000) og Le Corbusier (1887–1965).

De tre vanligste måtene organisk arkitektur anvendes på er disse:
 Stilart definert ved utseende. Organisk forståes her i betydningen naturlig utseende. 
 Arkitektonisk måte å organisere en helhet på. Organisk forstås her som en måte å gestalte en helhet på som gir plass til delelementers behov og utfoldelse.
 Organisk i betydningen grokrefter eller livsprinsipp. På en tidsakse opprettholdes livet gjennom metamorfose (formforvandling) i livssykler. I goetheanistisk arkitektur forstås metamorfose ikke kun på en tidsakse, men også i en romslig utstrekning som et helhetlig og transformativt formforløp.

Eksterne lenker 
 

Arkitektur
UHB 5–6

Urskog-Hølandsbanens (UHB) damplokomotiver nummer 5–6 med akselrekkefølge 1'C1' ble bygget av Sächsische Maschinenfabrik (Hartmann) i Chemnitz i Tyskland i 1924 og 1925. I 1945 ble banen overtatt av NSB og lokomotivene ble benevnt NSB type XXIXa. I 1950 ble et tredje lokomotiv, nummer 7, bygget av Henschel & Sohn i Kassel og ble benevnt NSB type XXIXb. Dette ble det aller siste damplokomotivet levert til NSB. Alle tre lokene ble utrangert i 1961, året etter at banen var lagt ned, og nummer 6 «Høland» og 7 «Prydz» benyttes i dag i museumstog på banen, mellom Sørumsand og Fossum.

Nr. 5 D/L «Bjørkelangen» 

Lok nr. 5, også kjent som D/L «Bjørkelangen», ble 1. november 1961 overtatt av linjeforeningen AF Smørekoppen ved Norges tekniske høgskole (NTH), i dag Norges teknisk-naturvitenskapelige universitet (NTNU) i Trondheim for 1 krone, og har siden 25. oktober 1969 stått på sin nåværende plassering under et glasstak på Gløshaugen.

Lokomotivet er kjørbart, men dampkjelen er i ustand. Derfor kjøres det nå med tørrdamp fra det sentrale trykkluftnettet på NTNU, og alle de bevegelige delene i kraftoverføringen fungerer. Smøreguttene la i 2009 ned mange timer i arbeidet med å installere rør og tank for tørrdamp.

Referanser

Litteratur

Eksterne lenker 
 XXIX – NJK Materielldatabasen
 XXIX – Jernbane.net
 Lok 5 Bjørkelangen står klart til avgang Digitalt Museum, besøkt 30. juli 2014
 Video av Bjørkelangen som kjører
 Den korteste togturen på Gløshaugen på NTNU Tech Zone, besøkt 3. oktober 2016

Smalsporede damplokomotiver i Norge
Eric Green

Eric Hubert Green (født 8. august 1878, død 23. desember 1972) var en engelsk sportsutøver som deltok under OL 1908 i London.

Green ble olympisk mester i landhockey under OL 1908 i London. Han var med på det engelske laget som beseiret Irland med 8 – 1 i finalen.

OL-medaljer 
 1908  London -  Gull i landhockey  Storbritannia

Eksterne lenker 
 

Engelske sportsutøvere
Britiske landhockeyspillere
Olympiske mestere for Storbritannia
Medaljevinnere under Sommer-OL 1908
Deltakere for Storbritannia under Sommer-OL 1908
Landhockeyspillere under Sommer-OL 1908
Fødsler i 1878
Dødsfall i 1972
Olympiske medaljevinnere i landhockey
Percy Rees

Percy Montague Rees (født 27. september 1883, død 12. juni 1970) var en engelsk sportsutøver som deltok under OL 1908 i London.
  
Rees ble olympisk mester i landhockey under OL 1908 i London. Han var med på det engelske laget som beseiret Irland med 8 – 1 i finalen.

OL-medaljer 
 1908  London -  Gull i landhockey  Storbritannia

Eksterne lenker 
 

Engelske sportsutøvere
Britiske landhockeyspillere
Olympiske mestere for Storbritannia
Medaljevinnere under Sommer-OL 1908
Deltakere for Storbritannia under Sommer-OL 1908
Landhockeyspillere under Sommer-OL 1908
Fødsler i 1883
Dødsfall i 1970
Olympiske medaljevinnere i landhockey
John Yate Robinson

John Yate Robinson (født 6. august 1885, død 23. august 1916) var en engelsk sportsutøver som deltok under OL 1908 i London.

Robinson ble olympisk mester i landhockey under OL 1908 i London. Han var med på det engelske laget som beseiret Irland med 8 – 1 i finalen.

Under første verdenskrig ble han kaptein i hæren, og kjempet i slaget om Gallipoli og i Mesopotamia. Der ble han såret. Han ble bragt tilbake til England og døde der av sine sår.

OL-medaljer 
 1908  London -  Gull i landhockey  Storbritannia

Eksterne lenker 
 

Engelske sportsutøvere
Britiske landhockeyspillere
Olympiske mestere for Storbritannia
Britiske offiserer
Medaljevinnere under Sommer-OL 1908
Deltakere for Storbritannia under Sommer-OL 1908
Landhockeyspillere under Sommer-OL 1908
Olympiske medaljevinnere i landhockey
Herbert Haydon Wilson

Herbert Haydon Wilson (født 14. februar 1875, død 11. april 1917) var en britisk polospiller som deltok i OL 1908 i London.

Wilson ble olympisk mester i polo under OL 1908 i London. Han var med på laget Roehamton som vant poloturneringen. Roehamton vant begge sine kamper, de beseiret Hurlingham med 3 – 1 og det irske laget med 8-1. Det var kun med tre lag i turneringen og det ble kun spilt to kamper.

OL-medaljer 
 1908  London -  Gull i polo

Eksterne lenker 
 

Britiske polospillere
Olympiske mestere for Storbritannia
Medaljevinnere under Sommer-OL 1908
Deltakere for Storbritannia under Sommer-OL 1908
Polospillere under Sommer-OL 1908
Olympiske medaljevinnere i polo
Rådet for folkemusikk og folkedans

Rådet for folkemusikk og folkedans (Rff) er en norsk sjølvstendig institusjon organisert som en stiftelse. I dag heter institusjonen Norsk senter for folkemusikk og folkedans. 

Rådet ble stiftet av Norsk kulturråd i 1972. Rff-sentret er rådet sitt utøvende organ og er tilskuddsinstitusjon under Kulturdepartementet. Rff-prisen ble siden 1993 tildelt årlig til en person som har gjort en ekstraordinær innsats på områdene folkemusikk og/eller folkedans. Siden 2020 heter prisen Prisen for folkemusikk og folkedans. Norsk senter for folkemusikk og folkedans er samlokalisert med NTNU på Dragvoll i Trondheim.

2008 Vant Elias Blanc majorfredspris, for sitt arbeid med og fremme tatere.

Rff-prisen 
 1993 Knut Buen
 1994 Sigmund Eikås
 1995 Agnes Buen Garnås
 1996 Sven Nyhus
 1997 Tor Stallvik
 1998 Liv Greni
 1999 Olav Sæta
 2000 Leif Løchen
 2001 Kirsten Bråten Berg
 2002 Hallvard Kvåle
 2003 Geir Egil Larsen
 2004 Jostein Mæland
 2005 Leif Stinnerbom
 2006 Hilde Bjørkum
 2007 Jan-Petter Blom
 2008 Elias Akselsen
 2009 Ingar Ranheim
 2010 Leif Rygg
 2011 Martin Myhr
 2012 Elisabeth Kværne
 2013 Susanne Lundeng
 2014 Velle Espeland
 2015 Gunnar Stubseid
 2016 Sverre Laumb Jensen
 2017 Leiv Solberg
 2018 Tom Willy Rustad
 2019 Egil Bakka
2020 Kari Margrete Okstad
2021 Arne M. Sølvberg og Asbjørg Sølvberg
2022 Ola Graff

Prisen for folkemusikk og folkedans 

2020 Kari Margrete Okstad
 2021 Asbjørg og Arne M. Sølvberg

Referanser

Eksterne lenker 
 Hjemmeside

Norske stiftelser
Norske musikkpriser
1972 i Norge
Organisasjoner etablert i 1972
Murray

Murray er Australias lengste og største elv. Den er  kilometer lang og har sitt utspring i De australske Alper. Sammen med sideelva Darling er den . 

Murray drenerer vestsiden av Australias høyeste fjell, og meanderer deretter over Australias innlandssletter over mesteparten av sin lengde. Elven danner også grensen mellom New South Wales og Victoria mens den renner nordvestover fra fjellene, før den snur mot sør for de siste  gjennom Sør-Australia, der den munner ut i den sørøstre dalen av Det indiske hav.

De største sideelvene er Darling og Murrumbidgee.

Referanser

Eksterne lenker 
 

Elver i Australia
Konjugasjon

Konjugert og konjugasjon kommer fra  latin conjugatus,  conjugare som betyr "å binde noe sammen i et par.

I språkvitenskapen konjugeres verb, og i matematikk og fysikk kobles to ting i en resiprok relasjon.

Se også 
 Språkvitenskap/grammatikk om konjugasjon (bøying av verb) konjugasjon (grammatikk)
 Konjugert i matematikken, en oversikt: Konjugert (matematikk)
 Kvadratsetningene (Konjugatsetningen)
 Kompleks konjugasjon
 Konjugert og konjugasjon i andre vitenskaper:
 Konjugasjon (biologi)
 Termodynamikk

Referanser

Lingvistikk
Xun (Hebi)

Xun eller Jun (kinesisk: 浚县, pinyin: Xùn Xiàn) er et fylke i provinsen Henan i Folkerepublikken Kina. Den er understilt byprefekturet Hebi. 

Xun har et areal på 1.088 km² og teller 680.000 innbyggere. Fylkessetet er i Chengguan (城关镇).

Navnet 浚 Xùn betyr stør.

Kulturminner 
Den store Buddhastatuen og steinrelieffene i Dapishan (Dapishan moya Dafo ji shike, 大丕山摩崖大佛及石刻) fra Norddynastiene til Mingdynastiet ble i 2001 tilføyd på Folkerepublikken Kinas liste over kulturminner.

Eksterne lenker 
 Lokalregjeringens sider
 Tianning Temple

Fylker i Henan
Kila skole

Kila skole er en kombinert barne- og ungdomsskole som ligger omtrent 10 km utenfor Harstad sentrum. Skolen har rundt 560 elever per september 2010, noe som gjør den til Harstads største kombinerte skole. Skolen har omtrent 60 ansatte. Rektor ved skolen er Peder Johnsen.

Eksterne lenker 
 Hjemmeside

Barne- og ungdomsskoler i Troms og Finnmark
Skoler i Harstad
Stavanger botaniske hage

Stavanger botaniske hage ligger i vestskråningen under Ullandhaugtårnet i Stavanger. Den eldste delen av Stavanger botaniske hage er urtehagen. De første 200 kvadratmeterne ble anlagt våren 1977. Urtehagen inneholder blant annet krydderplanter, teplanter, duftplanter, grønnsaker og klosterplanter.

Fra skråningen ved Ullandhaug har den botaniske hagen en vakker utsikt utover Jæren, Hafrsfjord og Nordsjøen. Hagens ene bredside vender mot universitetet, den andre mot Sørmarka med et nettverk av stier. I nærheten av hagens nordlige ende ligger den private Ullandhaug økologiske gård og Jernaldergården. Med disse naboene er botanisk hage et fargerikt hjørne i et sammenhengende rekreasjonsområde som har tematiske linjer tilbake i historien, frem i tiden og ut i naturen. I hagen finnes benker der en kan nyte utsikten. Det er også gressarealer egnet for piknik og lek. Det første navnet på den botaniske hagen var Ullandhaughagen, og drivkraften bak hageanlegget var Ingjerd Røynlid Høie. Fra 2006 har Stavanger botaniske hage hatt samarbeid med Rogaland Arboret om felles database for hagenes plantesamlinger. Denne databasen er lokalisert i Stavanger kommune. Hagen er alltid åpen, og om sommeren har hagens venneforening salg av drikke og vafler på søndagene.

Parker i Stavanger
Etableringer i 1977
Botaniske hager i Norge
John Ryg

John Ryg (født 13. mars 1914 i Gloppen, død 11. februar 2005) var en norsk offiser og flyver. Han fikk sin flyverutdannelse i Canada og var krigsflyver under den andre verdenskrig. Han ble skvadronsjef for 332 (N) Squadron i juni 1944. Han etterfulgte Rolf Arne Berg som operasjonsgruppesjef (Wing Commander Flying) for 132 (N) Wing, der de norske 331 skvadron og 332 skvadron inngikk, da Berg omkom i februar 1945.  Etter krigen var Ryg blant annet sjef for Luftkrigsskolen 1953 til 1954, sjef for FNs flystyrker i Kongo fra 1962, og sjef for operasjonsstaben i Forsvarets Overkommando 1970 til 1975.  Hans siste stilling i Luftforsvaret var som nestkommanderende ved Nordkommandoen på Kolsås, der han også var sjef for kommandoens luftstridskrefter.  Han var da generalløytnant.

Utmerkelser 
For sin innsats under andre verdenskrig, ble Ryg tildelt St. Olavsmedaljen med ekegren. Utmerkelsene som er registrert på denne siden, er basert på et maleri som henger hos Luftforsvarsstaben på Rygge Flystasjon. Av maleriet ser det ut til at Air Crew Europe Star har rosett, men det er usikkert hvilken annen stjerne Ryg mottok - sannsynligvis Atlantic Star. Ryg mottok også nederlandske Airman's Cross, som sannsynligvis eneste nordmann. Han mottok også en annen orden med rosett, som ikke er identifiserbar.

Se også 
Liste over kjente personer fra Gloppen kommune

Litteratur 
 Cato Guhnfeldt.Spitfire Saga. Pionértid – Bind I, 2009, Wings. ISBN 9788299807104
 Spitfire Saga. Sommeren 1942/Dieppe – Bind II, 2009, Wings. ISBN 9788299807111
 Spitfire Saga. Full innsats – Bind III, 2010, Wingsi. ISBN 9788299807128
 Spitfire Saga. Mot overtak i luften – Bind IV, 2013, Wings. ISBN 9788299807135
 Spitfire Saga. 132 Wing/Invasjonen; Bind V, 2014, Wings. ISBN 9788299807142I

Referanser 

Generaler i Luftforsvaret
Norske flyvere fra andre verdenskrig
St. Olavsmedaljen med ekegren
Distinguished Flying Cross
Personer fra Gloppen kommune
Personer ved Little Norway
Brun einerbarmåler

Brun einerbarmåler (Thera cognata) er en sommerfugl i gruppen av de egentlige målere  (Geometridae). Denne lille måleren finnes i hele Norge bortsett fra Nord- og Øst-Finnmark.

Utseende 
En nokså liten (vingespenn 21 – 25 mm), slank, brungrå måler. Den kan kjennes fra andre barmålere (slekten Thera) på at forvingenes brede tverrbånd er over halvparten så bredt ved bakkanten som ved forkanten av vingen. Forvingen er brungrå, litt mørkere ved roten og i et bredt tverrbånd midt i vingen. De mørkere områdene er kantet med brunsvart. Det brede tverrbåndet er mer enn halvparten så bredt ved bakkanten som ved forkanten, og ytterkanten er sterkt utbuktet foran midten. Langs vingens ytterkant går det en, mer eller mindre tydelig, rad av hvite flekker, og nær vingespissen er det en svart, pilformet flekk. Bakvingen er silkeaktig hvit. Larven er naken, lysgrønn med hvite lengdestriper.

Levevis 
Denne arten finnes helst på åpne heier med en del einerbusker, og larvene lever på bar av einer (Juniperus communis). De voksne målerne flyr i juli – september.

Utbredelse 
Arten forekommer i Europa, bortsett fra de østligste delene, i Lilleasia og i Kaukasus. I Norge er den vanlig over hele landet bortsett fra lengst i nord.

Litteratur 
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker 
 
 Nettsiden Svenska Fjärilar, med bildegalleri
 UK moths, Thera cognata
 www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
 Bilde av larven, fra Kimmo's Lep site

Målere
Sommerfugler formelt beskrevet i 1792
Dyr formelt beskrevet av Carl Peter Thunberg